proxectonos/corpus_dominio_legal_administrativo_tmp huggingface dataset:
RESOLUCIÓN do 31 de marzo de 2023, da Dirección Xeral de Cultura, pola que se dá publicidade das axudas concedidas ao abeiro da Orde do 2 de decembro de 2022 pola que se establecen as bases reguladoras das axudas a entidades locais de Galicia titulares de bibliotecas e/ou axencias de lectura públicas integradas na Rede de bibliotecas públicas de Galicia, con código de procedemento CT235A (Diario Oficial de Galicia número 8, do 12 de xaneiro).
Consellería de Cultura, Educación, Formación Profesional e Universidades — III. Outras disposicións — 13/04/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 16 da orde de convocatoria, esta resolución publicarase no
Diario Oficial de Galicia
e na páxina web (https://www.cultura.gal). Esta publicación substituirá a notificación persoal e producirá os mesmos efectos.
Ordenar a publicación no
Diario Oficial de Galicia
das subvencións concedidas aos concellos que se relacionan nos anexos I e II ao abeiro da Orde do 2 de decembro de 2022, correspondentes ao programa A, subvencións para a dotación de novidades editoriais en galego en formato físico, por un importe total de 199.998,41 €, con cargo á partida orzamentaria 10.04.432A.760.2, e ao programa B, subvencións para a mellora das coleccións bibliográficas, por un importe total de 349.998,96 €, con cargo á partida orzamentaria 10.04.432A.760.1, dos orzamentos xerais da Comunidade Autónoma de Galicia para o ano 2023, cos importes correspondentes a cada beneficiario.
Contra esta resolución, que pon fin á vía administrativa, os interesados poderán interpoñer recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza o rexeitamento presunto do recurso de reposición.
Santiago de Compostela, 31 de marzo de 2023
RESOLUCIÓN do 3 de abril de 2023 pola que se aproba a concesión das bolsas destinadas a persoas con discapacidade física, orgánica ou sensorial para a formación práctica neste organismo.
Valedor do Pobo — III. Outras disposicións — 12/04/2023

Vista a proposta formulada polo presidente da Comisión nomeada para a concesión das bolsas destinadas a persoas con discapacidade física, orgánica ou sensorial para a formación práctica na institución Valedor do Pobo, convocadas pola Resolución do 2 de xaneiro de 2023 (DOG núm. 12, do 18 de xaneiro),
Primeiro. Concederlles as dúas bolsas destinadas a persoas con discapacidade física, orgánica ou sensorial para a formación práctica no organismo Valedor do Pobo ás persoas aspirantes que se relacionan no anexo I, por obter a maior puntuación de conformidade cos criterios de valoración fixados na base novena da Resolución do 18 de xaneiro de 2023.
De conformidade coa base décimo segunda da convocatoria, as persoas seleccionadas deberán incorporarse para o desenvolvemento dos labores de formación práctica dentro dos cinco días hábiles seguintes ao da publicación desta resolución no
Diario Oficial de Galicia
.
Se transcorrido o dito prazo a incorporación das persoas seleccionadas non se producise, a bolsa poderase entender rexeitada, salvo causa xustificada.
Segundo. Facer pública a resolución definitiva de concesión das bolsas e a relación complementaria de suplentes (anexo II), de conformidade coa base décimo primeira da convocatoria.
Terceiro. Excluír do procedemento de concesión das bolsas o aspirante que figura no anexo III por non achegar, dentro de prazo de dez (10) días hábiles concedido, a documentación exixida na base sétima da convocatoria, acreditativa dos requisitos que deben reunir as persoas aspirantes para poder ser beneficiarias das bolsas en cuestión, recollidos na base segunda da convocatoria.
Cuarto. A presente resolución entrará en vigor o día seguinte ao da súa publicación no
Diario Oficial de Galicia
e na páxina web do organismo Valedor do Pobo.
Contra esta resolución, que pon fin á vía administrativa, as persoas interesadas poderán interpor recurso contencioso-administrativo de conformidade co establecido nos artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, poderase interpor recurso de reposición, ante este mesmo órgano, nos termos dos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 3 de abril de 2023
RESOLUCIÓN do 29 de marzo de 2023, da Secretaría Xeral de Apoio ao Emprego, Traballo Autónomo e Economía Social, pola que se fai pública a listaxe das entidades cooperativas e asociacións de cooperativas que cumpriron coa obriga do depósito de contas anuais do exercicio 2021.
Consellería de Promoción do Emprego e Igualdade — III. Outras disposicións — 12/04/2023

De conformidade co disposto no artigo 97.2 do Regulamento do Rexistro de Cooperativas de Galicia aprobado polo Decreto 430/2001, do 18 de decembro (DOG núm. 31, do 12 de febreiro de 2002), faise público que esta secretaría xeral resolveu publicar a listaxe das entidades cooperativas e asociacións de cooperativas que cumpriron coa obriga do depósito das contas anuais correspondentes ao exercicio 2021.
Santiago de Compostela, 29 de marzo de 2023
EXTRACTO da Resolución do 9 de febreiro de 2023 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas, e se anuncia a súa convocatoria para o ano 2023 (código de procedemento TU503D).
Axencia Turismo de Galicia — III. Outras disposicións — 16/02/2023

BDNS (Identif.): 675671.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans).
Primeiro. Entidades beneficiarias
Poderán ser beneficiarios das subvencións, sen prexuízo de reunir os requisitos establecidos nestas bases, os concellos de Galicia de ata 10.000 habitantes, segundo as cifras de poboación acordes co establecido no Real decreto 1037/2022, do 20 de decembro, polo que se declaran oficiais as cifras de poboación resultantes da revisión do padrón municipal referidas ao 1 de xaneiro de 2022.
Segundo. Obxecto e réxime
As subvencións reguladas por estas bases teñen por obxecto o fomento da recuperación, da accesibilidade e da sinalización dos recursos turísticos en concellos de ata 10.000 habitantes cara á consolidación da oferta turística nas zonas rurais a través da posta en valor da súa riqueza histórica, cultural, patrimonial e paisaxística.
Terceiro. Bases reguladoras
Resolución do 9 de febreiro de 2023 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas, e se anuncia a súa convocatoria para o ano 2023 (código de procedemento TU503D).
Cuarto. Importe
As subvencións obxecto desta resolución imputarase á aplicación orzamentaria 04.A2.761A.760.0, proxecto 2015 00005, por un crédito de 3.000.000 €, dos orzamentos da Comunidade Autónoma de Galicia para 2023, sen prexuízo de ulteriores variacións producidas como consecuencia da existencia dunha maior dispoñibilidade orzamentaria, de conformidade co disposto no artigo 30.2 do Regulamento da Lei 9/2007, de subvencións de Galicia, aprobado polo Decreto 11/2009, do 8 de xaneiro, o que poderá dar lugar á posibilidade de atender novas solicitudes que poderán implicar as subvencións oportunas.
Quinto. Prazo de presentación de solicitudes
As solicitudes poderanse presentar desde as 12.00 horas do día seguinte ao da publicación da Resolución do 9 de febreiro de 2023 no Diario Oficial de Galicia, ata o día 31 de marzo de 2023.
Sexto. Prazo de xustificación da subvención
A entrega da documentación xustificativa terá de prazo ata o 31 de outubro de 2023.
Santiago de Compostela, 9 de febreiro de 2023
RESOLUCIÓN do 3 de febreiro de 2023 pola que se dá publicidade da resolución de concesión dos obradoiros de dixitalización Industria 4.0.
Instituto Galego de Promoción Económica — III. Outras disposicións — 16/02/2023

Mediante a Resolución do 18 de xullo de 2022 (DOG núm. 144, do 29 de xullo) publicáronse as bases reguladoras dos obradoiros de dixitalización Industria 4.0 para o ano 2022 e procedeuse á súa convocatoria en réxime de concorrencia competitiva.
As ditas bases establecen no seu artigo 16.5 que a resolución será obxecto de publicación no
Diario Oficial de Galicia
e na páxina web do Igape no enderezo https://www.igape.gal/gl/resolucions-definitivas, ao cal se remitirá desde o texto publicado no DOG.
Na súa virtude, e de conformidade coas facultades que teño conferidas,
Primeiro. Anunciar a publicación do texto completo da resolución definitiva, do 30 de decembro de 2022, de concesión dos obradoiros de dixitalización Industria 4.0, no enderezo https://www.igape.gal/gl/resolucions-definitivas. O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de dez (10) días naturais para que os interesados accedan á oficina virtual do Igape, no enderezo https://www.igape.gal/gl/resolucions-definitivas, utilizando o seu NIF e o código IDE do expediente, para descargar a súa resolución individual. Transcorrido o dito prazo desde a posta á disposición da resolución individual sen que se acceda ao seu contido, entenderase rexeitada.
Segundo. As resolucións individuais, segundo o establecido no punto primeiro, esgotan a vía administrativa e contra elas poderase interpor recurso contencioso-administrativo, ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao de acceso á resolución individual. Non obstante, previamente poderán interpor un recurso de reposición, ante a persoa titular da Dirección Xeral do Igape, dentro do prazo dun mes contado a partir do día seguinte ao de acceso á resolución individual.
Santiago de Compostela, 3 de febreiro de 2023
CORRECCIÓN DE ERROS. Resolución do 27 de xaneiro de 2023, da Secretaría Xeral de Industria, pola que se establece o modelo normalizado de solicitude para a declaración dun proxecto empresarial como iniciativa empresarial prioritaria, ao abeiro dos artigos 42 e 43 da Lei 5/2017, do 19 de outubro, de fomento da implantación de iniciativas empresariais en Galicia (código de procedemento IN230B).
Vicepresidencia Primeira e Consellería de Economía, Industria e Innovación — III. Outras disposicións — 16/02/2023

Advertidos erros na dita resolución publicada no Diario Oficial de Galicia número 27, do 8 de febreiro de 2023, debe facerse a oportuna corrección:
Na páxina 12222, no artigo 2.1.B., nas letras d) e e), da resolución onde di: «d) Proxectos con infraestruturas de evacuación en tramitación ou xa autorizadas, cuxos promotores subscriban un acordo directo de compravenda de enerxía a longo prazo competitivo cunha empresa con centro de traballo con actividade industrial no territorio da Comunidade Autónoma de Galicia, vinculado aos ditos proxectos e ao centro de traballo determinado de que se trate, e garantindo polo menos o 50 % da súa produción de enerxía.
e) Proxectos que teñan un impacto no territorio ao comprometerse os promotores a que, durante un período de 10 anos desde a autorización de explotación, unha porcentaxe do 2,5 % da facturación anual do parque consonte o prezo de venda medio anual repercuta directamente nos concellos en cuxo termo municipal se pretende situar o parque eólico e as súas infraestruturas de evacuación.»; debe dicir: «d) Proxectos con infraestruturas de evacuación en tramitación ou xa autorizadas cuxos promotores subscriban un acordo directo de compravenda de enerxía a longo prazo e a prezo competitivo cunha empresa con centro de traballo con actividade industrial no territorio da Comunidade Autónoma de Galicia, vinculado aos devanditos proxectos e ao centro de traballo determinado de que se trate, e garantindo polo menos o 50 % da súa produción de enerxía.
e) Proxectos que teñan un impacto no territorio ao se comprometeren os promotores a que, durante a vida útil do parque desde a autorización de explotación, unha porcentaxe do 2,5 % dos beneficios anuais do parque repercuta directamente nos concellos en cuxo termo municipal se pretende situar o parque eólico e as súas infraestruturas de evacuación».
CORRECCIÓN DE ERROS. Orde do 19 de xaneiro de 2023 pola que se ditan instrucións sobre a confección de nóminas do persoal ao servizo da Administración autonómica para o ano 2023.
Consellería de Facenda e Administración Pública — III. Outras disposicións — 16/02/2023

Advertidos erros na referida orde publicada no Diario Oficial de Galicia número 14, do 20 de xaneiro de 2023, cómpre facer as seguintes correccións:
– No anexo VIII, páxinas 7580 e 7581, en relación coas categorías SF-A1-204, SF-A1-222 e SF-A1-238, na columna PRD onde di: «92,98», debe dicir: «0».
– No anexo XVI, páxina 7599, en relación coas categorías SF-A1-204, SF-A1-222 e SF-A1-238, na columna PRD onde di: «92,98», debe dicir: «0».
CORRECCIÓN DE ERROS. Orde do 31 de decembro de 2022 pola que se establecen as bases reguladoras das axudas destinadas á creación e/ou ao funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2023 (código de procedemento TR807J).
Consellería de Promoción do Emprego e Igualdade — III. Outras disposicións — 16/02/2023

Advertido erro na devandita resolución, publicada no
Diario Oficial de Galicia
número 25, do 6 de febreiro de 2023, cómpre facer a seguinte corrección:
No artigo 8 na páxina 11725, onde di: «Para poderen ser obxecto da subvención, os gabinetes técnicos en materia de igualdade laboral e de oportunidades e contra a fenda salarial deberán estar integrados, como mínimo, por:...», debe dicir: «Para poderen ser obxecto da subvención, os gabinetes técnicos en materia de igualdade laboral e de oportunidades e contra fenda salarial deberán estar integrados, como mínimo, por unha das seguintes opcións:...».
CORRECCIÓN DE ERROS. Orde do 30 de decembro de 2022 pola que se establecen as bases reguladoras das axudas para os investimentos en transformación e comercialización de produtos agrarios cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2023 (código de procedemento MR340A).
Consellería do Medio Rural — III. Outras disposicións — 17/02/2023

Advertidos erros na citada orde, publicada no
Diario Oficial de Galicia
número 19, do día 27 de xaneiro de 2023, cómpre facer as seguintes correccións:
Na páxina 9533, na parte expositiva, onde di:
«O Goberno español elaborou o Plan estratéxico da PAC 2023-2027 (PEPAC) para a axuda da Unión financiada polo Fondo Europeo Agrícola de Garantía e o Fondo Europeo Agrícola de Desenvolvemento Rural, aprobado mediante a Decisión de execución da Comisión do día 31.8.2022. Este plan inclúe, entre outras, as seguintes intervencións:
– 6842.1 Axudas a investimentos con obxectivos ambientais en transformación, comercialización e/ou desenvolvemento de produtos agroalimentarios.
– 6842.2 Axudas a investimentos en transformación, comercialización e/ou desenvolvemento de produtos agroalimentarios», debe dicir:
«O Goberno español elaborou o Plan estratéxico da PAC 2023-2027 (PEPAC) para a axuda da Unión financiada polo Fondo Europeo Agrícola de Garantía e o Fondo Europeo Agrícola de Desenvolvemento Rural, aprobado mediante a Decisión de execución da Comisión do día 31.8.2022. Este plan inclúe, entre outras, a seguinte intervención:
– 6842.2 - Axudas a investimentos en transformación, comercialización e/ou desenvolvemento de produtos agroalimentarios».
Na páxina 9537, no artigo 4. Subvencións, onde di:
«4. Así mesmo, o importe da subvención ou subvencións concedidas a un mesmo beneficiario non será superior a 3.000.000 € cando o investimento total subvencionable non supere o importe de 15.000.000 €, e non será superior a 5.000.000 € cando o investimento total subvencionable sexa de 15.000.000 € ou maior.», debe dicir:
«4. Así mesmo, o importe da subvención ou subvencións concedidas a un mesmo beneficiario non será superior a 3.000.000 € cando o investimento total subvencionable non supere o importe de 15.000.000 €, e non será superior a 5.000.000 € cando o investimento total subvencionable sexa superior a 15.000.000 €».
Na páxina 9552, na epígrafe b) do artigo 11.3, onde di:
«b) Anexo A2 de memoria cuberto adecuadamente, e que inclúa en particular a relación pormenorizada dos investimentos previstos co seu importe sinalados no seu punto 10.», debe dicir:
«b) Anexo A2 de memoria cuberto adecuadamente, e que inclúa en particular a relación pormenorizada dos investimentos previstos co seu importe sinalados no seu punto 9».
Na páxina 9554, no artigo 12, onde di:
«As solicitudes destas características serán resoltas en terceiro lugar ata o importe máximo indicado do 5 % do orzamento total dispoñible», debe dicir:
«As solicitudes destas características serán resoltas en segundo lugar ata o importe máximo indicado do 5 % do orzamento total dispoñible».
ORDE do 8 de febreiro de 2023 pola que se fixan os prezos privados para a venda ao público de diversas publicacións.
Consellería de Cultura, Educación, Formación Profesional e Universidades — III. Outras disposicións — 17/02/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Educación, Formación Profesional e Universidades que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de febreiro de 2023
RESOLUCIÓN do 13 de febreiro de 2023 pola que se publica a variación do tipo de xuro durante o exercicio de 2023 para as operacións acollidas ao Programa de préstamos para financiar proxectos de investimento e circulante na Comunidade Autónoma de Galicia con fondos do Banco Europeo de Investimentos (BEI).
Instituto Galego de Promoción Económica — III. Outras disposicións — 21/02/2023

Mediante as resolucións do 22 de marzo de 2011 e do 22 de outubro de 2015 publicáronse os acordos do Consello de Dirección do Instituto Galego de Promoción Económica (Igape) que aproban o Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG núm. 63, do 30 de marzo de 2011, e DOG núm. 209, do 3 de novembro de 2015).
No dito programa establécese que o tipo de xuro de referencia se determinará anualmente segundo a media do Euríbor a un ano rexistrado nos meses de setembro, outubro e novembro do exercicio anterior e que entrará en vigor a partir do 1 de xaneiro de cada ano, o cal debe ser publicado no Diario Oficial de Galicia.
Visto o exposto, unha vez verificados os datos relativos á evolución do Euríbor e en virtude das facultades que teño conferidas,
O tipo de xuro de referencia que se aplicará durante o ano 2023 ás operacións en vigor do Programa de préstamos para financiar proxectos de investimento e circulante na Comunidade Autónoma de Galicia con fondos do Banco Europeo de Investimentos (BEI), ao abeiro da Resolución do 22 de marzo de 2011 (DOG núm. 63, do 30 de marzo) e da Resolución do 22 de outubro de 2015 (DOG núm. 209, do 3 de novembro), será do 2,5626 %.
Santiago de Compostela, 13 de febreiro de 2023
ORDE do 7 de febreiro de 2023 pola que se modifica a Orde do 4 de agosto de 2022 pola que se fai pública a relación de persoal que superou o procedemento de acceso ao corpo de inspectores de educación, ao corpo de profesores de ensino secundario e ao corpo de profesores de artes plásticas e deseño e de ingreso ao corpo de profesores de ensino secundario, ao corpo de profesores de escolas oficiais de idiomas, ao corpo de profesores de artes plásticas e deseño, ao corpo de mestres e procedemento de adquisición de novas especialidades polo persoal funcionario de carreira dos corpos de profesores de ensino secundario, profesores de escolas oficiais de idiomas, profesores de artes plásticas e deseño e mestres da Comunidade Autónoma de Galicia (código de procedemento ED001A), convocados pola Orde do 28 de xaneiro de 2022 (Diario Oficial de Galicia número 20, do 31 de xaneiro).
Consellería de Cultura, Educación, Formación Profesional e Universidades — III. Outras disposicións — 21/02/2023

Logo de estimados os recursos de alzada que formularon Violeta González Forte, disciplina 005, Xeografía e Historia; Carlos Blanco Gómez, disciplina 105, Formación e Orientación Laboral; Ana Asunción Requejo Miguel, disciplina 009, Debuxo; Silvia Vaquero Prieto, María Belén Lomba Sánchez e Lucía Teijeiro Paredes, disciplina 011, Inglés; Alfonso Villar Agra, Beatriz López Dorado e Adriana Rosario Vázquez Gómez, disciplina 053, Lingua e Literatura Galega, en relación co procedemento selectivo convocado pola Orde do 28 de xaneiro de 2022, a Consellería de Cultura, Educación, Formación Profesional e Universidades
Primeiro. Modificar a Orde do 4 de agosto de 2022 (DOG núm. 159, do 23 de agosto) pola que se fai pública a relación de persoal que superou o procedemento de acceso ao corpo de profesores de ensino secundario, entre outros, da Comunidade Autónoma de Galicia (código de procedemento ED001A), convocados pola Orde do 28 de xaneiro de 2022 (Diario Oficial de Galicia número 20, do 31 de xaneiro), nos seguintes termos:
a) Incluír na relación indicada, co número de orde correspondente, de conformidade coa puntuación obtida no concurso-oposición, nas especialidades seguintes:
b) Modificar o número de orde, de conformidade coa puntuación obtida no concurso-oposición, nas especialidades seguintes:
Segundo. O disposto no punto anterior supón unha modificación do número de orde da lista de persoas aprobadas nesas especialidades que obtivesen unha puntuación no concurso-oposición inferior á obtida polas persoas recorrentes en cada especialidade.
Terceiro. A persoa titular da Dirección Xeral de Centros e Recursos Humanos adoptará todas as medidas que sexan precisas para o desenvolvemento desta orde.
Cuarto. Contra esta orde, que pon fin á vía administrativa, as persoas interesadas poderán formular un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da súa publicación, de conformidade coa Lei 29/1998, do 13 de xullo, da xurisdición contencioso-administrativa.
Santiago de Compostela, 7 de febreiro de 2023
ORDE do 8 de febreiro de 2023 pola que se modifica a autorización do centro privado plurilingüe María Inmaculada, de Verín.
Consellería de Cultura, Educación, Formación Profesional e Universidades — III. Outras disposicións — 21/02/2023

A titularidade do centro privado (CPR) plurilingüe María Inmaculada, de Verín, solicita a ampliación de unha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización e ampliar 1 unidade de educación especial, no centro que se sinala a seguir:
Denominación xenérica: centro privado (CPR) plurilingüe.
Denominación específica: María Inmaculada.
Código do centro: 32013557.
Enderezo: avda. Portugal, 59.
Localidade: Verín (Santa María a Maior).
Concello: Verín.
Código postal: 32600.
Provincia: Ourense.
Titular: Religiosas del Amor de Dios.
Composición resultante:
Educación infantil (2º ciclo): 6 unidades.
Educación primaria: 12 unidades.
Educación secundaria obrigatoria: 8 unidades.
Educación especial: 2 unidades.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 8 de febreiro de 2023
EXTRACTO da Resolución do 15 de febreiro de 2023 pola que se convocan axudas propias para a mobilidade de persoal investigador, ano 2023.
Universidade de Vigo — III. Outras disposicións — 22/02/2023

De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións https://www.infosubvenciones.es/bdnstrans/GE/es/convocatoria/675852
BDNS (Identif.): 675852.
Primeiro.
Persoas beneficiarias
Grupo 1:
– Alumnado de doutoramento. Quen sexa beneficiaria ou beneficiario dunha axuda de apoio á etapa predoutoral non poderá solicitar axuda para a mesma estadía para a cal ten concedido financiamento autonómico ou estatal.
Grupo 2:
– Persoal investigador posdoutoral contratado no marco do programa competitivo Juan de la Cierva Formación.
– Persoal investigador contratado no marco de calquera programa competitivo de persoal investigador predoutoral en formación que se encontre no período de orientación posdoutoral (POP).
Segundo.
Modalidades
Modalidade A: bolsas para viaxes.
Modalidade B: bolsas para estadías en centros de investigación.
Terceiro.
Obxecto
O obxecto desta convocatoria é financiar parcialmente os desprazamentos para presentar resultados de investigación e as estadías en centros de investigación, ou empresas no caso de programas coa mención de «Doutoramento industrial», de fóra de Galicia do persoal investigador que cumpra os requisitos sinalados, co obxectivo de contribuír ao intercambio de coñecemento e á mellora e internacionalización da súa actividade investigadora.
Cuarto.
Bases reguladoras
Resolución do 15 de febreiro de 2023 pola que se convocan axudas propias para a mobilidade de persoal investigador, ano 2023.
Quinto.
Contía
A contía total do crédito destinado a estas axudas será de oitenta mil euros (80.000 €) con cargo á aplicación orzamentaria 2023 00VI 131H 481.01.
Sexto.
Prazo de presentación de solicitudes
Desde o día 16 de febreiro ata o 15 de marzo de 2023.
Vigo, 15 de febreiro de 2023
ORDE do 14 de febreiro de 2023 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Educación, Formación Profesional e Universidades — III. Outras disposicións — 22/02/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de febreiro de 2023
ORDE do 14 de febreiro de 2023 pola que se fixa o prezo privado para a venda ao público dunha publicación.
Consellería de Cultura, Educación, Formación Profesional e Universidades — III. Outras disposicións — 22/02/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Educación, Formación Profesional e Universidades que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de febreiro de 2023
RESOLUCIÓN do 13 de febreiro de 2023, da Secretaría Xeral da Emigración, pola que se procede á publicación das subvencións concedidas ao abeiro da Resolución do 17 de marzo de 2022 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora das persoas emigrantes galegas retornadas na Comunidade Autónoma galega e se procede á súa convocatoria para o ano 2022.
Presidencia da Xunta de Galicia — III. Outras disposicións — 21/02/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 21 das bases reguladoras da convocatoria,
Ordenar a publicación no Diario Oficial de Galicia das subvencións concedidas que se relacionan no anexo desta resolución ao abeiro da Resolución do 17 de marzo de 2022, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora das persoas emigrantes galegas retornadas na Comunidade Autónoma galega e se procede á súa convocatoria para o ano 2022 (Diario Oficial de Galicia núm. 65, do 4 de abril).
Finalidade da subvención: as subvencións teñen como finalidade promover o autoemprego e a actividade emprendedora na Comunidade Autónoma de Galicia das persoas galegas retornadas, que se establezan como traballadoras autónomas ou por conta propia.
Aplicación orzamentaria: 04.30.312C.470.0 dos orzamentos xerais da Comunidade Autónoma galega para o ano 2022.
Crédito orzamentario: 1.000.000,00 euros.
Santiago de Compostela, 13 de febreiro de 2023
RESOLUCIÓN do 13 de febreiro de 2023, da Dirección Xeral de Relacións Laborais, pola que se procede á publicación das subvencións concedidas en virtude da Orde do 29 de decembro de 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2022 (códigos de procedemento TR357C, TR357D e TR357B).
Consellería de Promoción do Emprego e Igualdade — III. Outras disposicións — 22/02/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, resólvese proceder á publicación das subvencións concedidas que se indican no anexo a esta resolución.
Finalidade da subvención: esta orde ten por obxecto a concesión de axudas e incentivos a pemes, incluídas persoas traballadoras autónomas con persoas traballadoras a cargo, para:
Liña I: elaboración e implantación de plans de igualdade.
Liña II: conciliación.
Subliña 1: incentivos para fomento do teletraballo.
Subliña 2: incentivos para fomento da flexibilidade horaria.
Subliña 3: axudas para os investimentos tendentes a garantir e mellorar o dereito á conciliación da vida familiar e laboral.
Liña III: certificacións de RSE.
Norma reguladora: Orde do 29 de decembro de 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2022 (códigos de procedemento TR357C, TR357D e TR357B) (
Diario Oficial de Galicia
núm. 24, do 4 de febreiro de 2022).
– Aplicación orzamentaria:
Liña I: 11.03.324A.474.1.
Liña II, subliña 1: 11.03.324A.474.0.
Liña II, subliña 2: 11.03.324A.474.0 e 11.03.324A.474.1.
Liña II, subliña 3: 11.03.324A.771.0.
Liña III: 11.03.324A.474.1.
– Crédito orzamentario: 1.400.000 €, que se distribúen en:
Liña I: 400.000 €.
Liña II, subliña 1: 150.000 €.
Liña II, subliña 2: 550.000 €.
Liña II, subliña 3: 200.000 €.
Liña III: 100.000 €.
Santiago de Compostela, 13 de febreiro de 2023
Liña I
Liña II - Subliña 1
Liña II - Subliña 2
Liña II - Subliña 3
Liña III
ACORDO do 20 de marzo de 2023 polo que se aproba a oferta de emprego público para o ano 2023.
Parlamento de Galicia — III. Outras disposicións — 05/04/2023

O Estatuto de persoal do Parlamento de Galicia establece no seu artigo 17 que as necesidades de recursos humanos con asignación orzamentaria que non poidan ser cubertas mediante persoal existente e deban proverse mediante persoal de novo ingreso serán obxecto, de ser o caso, de aprobación dunha oferta anual de emprego público, que se publicará no Boletín Oficial do Parlamento de Galicia e no Diario Oficial de Galicia.
Segundo o artigo 67 do Estatuto de persoal do Parlamento de Galicia, a preparación e o deseño dos plans de oferta de emprego serán obxecto de negociación. Estes criterios xerais foron negociados na Mesa de Negociación do 12 de decembro de 2022 e 28 de febreiro de 2023, que que ratificaron os criterios xerais acordados e publicados no BOPG número 677, do 12 de febreiro de 2009.
Por conseguinte, a OEP 2023 quedaría conformada polas seguintes prazas vacantes dotadas orzamentariamente:
I. Quenda libre.
Corpo: auxiliar do Parlamento de Galicia.
Tipo de persoal: funcionario. Grupo: D.
Número de prazas: 4
II. Promoción interna.
Corpo: letradas e letrados do Parlamento de Galicia.
Tipo de persoal: funcionario. Grupo: A.
Número de prazas: 1.
Corpo: xestión.
Escala: escala técnica de mantemento de infraestruturas.
Tipo de persoal: funcionario. Grupo: B.
Número de prazas: 1.
Corpo: administrativo do Parlamento de Galicia.
Tipo de persoal: funcionario. Grupo: C.
Número de prazas: 4.
Santiago de Compostela, 20 de marzo de 2023
CORRECCIÓN DE ERROS. Orde do 24 de marzo de 2023 pola que se establecen as bases reguladoras das axudas á reestruturación e reconversión da viña en Galicia, e se convocan para o ano 2023 (código de procedemento MR446A).
Consellería do Medio Rural — III. Outras disposicións — 05/04/2023

Advertidos erros na citada orde, publicada no Diario Oficial de Galicia número 60, do 27 de marzo de 2023, cómpre facer as oportunas correccións:
Na páxina 20345, onde di: «9. A superficie máxima elixible será de 20 hectáreas por persoa viticultora e convocatoria.», debe dicir: «9. A superficie máxima elixible será de 10 hectáreas por persoa viticultora e ano».
Na páxina 20393, onde di:
Debe dicir:
ORDE do 27 de marzo de 2023 pola que se fixa o prezo privado para a venda ao público dunha publicación.
Consellería de Cultura, Educación, Formación Profesional e Universidades — III. Outras disposicións — 05/04/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Educación, Formación Profesional e Universidades que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de marzo de 2023
Sucasas, camiño e mitoloxía. 30 €.
RESOLUCIÓN do 31 de marzo de 2023, da Dirección Xeral de Relacións Institucionais e Parlamentarias, pola que se publican as subvencións anuais da Comunidade Autónoma de Galicia concedidas ás formacións políticas con representación no Parlamento de Galicia para atender os gastos de funcionamento no ano 2022.
Vicepresidencia Segunda e Consellería de Presidencia, Xustiza e Deportes — III. Outras disposicións — 05/04/2023

A Lei 9/2015, do 7 de agosto, de financiamento das formacións políticas e das fundacións e entidades vinculadas ou dependentes delas, establece no seu artigo 31 que a Comunidade Autónoma de Galicia, con cargo aos orzamentos xerais do exercicio correspondente, outorgará ás formacións políticas con representación no Parlamento de Galicia, e que así o soliciten en cada exercicio, subvencións anuais non condicionadas para atender os gastos de funcionamento en que tales formacións incorran no territorio da Comunidade Autónoma. Estas subvencións recóllense expresamente no artigo 2 da Lei orgánica 8/2007, do 4 de xullo, dentro da relación de recursos económicos das formacións políticas.
O artigo 33 da Lei 9/2015 fixa o criterio de repartición da contía da subvención en proporción ao número de escanos e ao número de votos obtido por cada formación nas últimas eleccións ao Parlamento de Galicia. A resolución da Dirección Xeral de Relacións Institucionais e Parlamentarias, do 2 de febreiro de 2022, fixou, de conformidade co establecido na lei, a contía da subvención que corresponde a cada unha destas formacións políticas no exercicio 2022.
Tendo en conta o anterior, as cantidades aboadas no ano 2022 a cada formación política con representación no Parlamento de Galicia foron as seguintes:
O que se fai público de conformidade co previsto no artigo 44 da Lei 9/2015, do 7 de agosto, de financiamento das formacións políticas e das entidades vinculadas ou dependentes delas, coa súa inserción no Diario Oficial de Galicia.
Santiago de Compostela, 31 de marzo de 2023
ORDE do 24 de marzo de 2023 pola que se dispón o nomeamento dun vogal titular e dun vogal suplente no Consello Reitor da entidade pública empresarial Portos de Galicia.
Consellería do Mar — II. Autoridades e persoal — 03/04/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, de acordo co sinalado no número 4 do artigo 10 do Regulamento de Portos de Galicia, de conformidade coa proposta da Federación Provincial de Confrarías de Pescadores da Coruña, e no exercicio da facultade atribuída,
Primeiro. O nomeamento de Manuel Daniel Formoso Moledo como vogal titular no Consello Reitor da entidade pública empresarial Portos de Galicia, en representación da Federación Provincial de Confrarías de Pescadores da Coruña.
Segundo. O nomeamento de José Antonio Neira Martiño como vogal suplente no Consello Reitor da entidade pública empresarial Portos de Galicia, en representación da Federación Provincial de Confrarías de Pescadores da Coruña.
Santiago de Compostela, 24 de marzo de 2023
ORDE do 24 de marzo de 2023 pola que se dispón o cesamento dun vogal titular e dun vogal suplente no Consello Reitor da entidade pública empresarial Portos de Galicia.
Consellería do Mar — II. Autoridades e persoal — 03/04/2023

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, de acordo co sinalado no número 4 do artigo 10 do Regulamento de Portos de Galicia, de conformidade coa proposta da Federación Provincial de Confrarías de Pescadores da Coruña, e no exercicio da facultade atribuída,
Primeiro. O cesamento de María Josefa Crespo Fraga como vogal titular no Consello Reitor da entidade pública empresarial Portos de Galicia, en representación da Federación Provincial de Confrarías de Pescadores da Coruña, agradecéndolle os servizos prestados.
Segundo. O cesamento de Jesús Ramón Longueira Suárez como vogal suplente no Consello Reitor da entidade pública empresarial Portos de Galicia, en representación da Federación Provincial de Confrarías de Pescadores da Coruña, agradecéndolle os servizos prestados.
Santiago de Compostela, 24 de marzo de 2023
RESOLUCIÓN do 16 de marzo de 2023 pola cal se publica a corrección de erros do plan de estudos de máster universitario en Enxeñaría de Montes.
Universidade de Santiago de Compostela — III. Outras disposicións — 04/04/2023

Advertidos erros no anexo da Resolución do 18 de marzo de 2014 pola que se publica o plan de estudos de máster universitario en Enxeñaría de Montes, publicado no DOG número 64, do 2 de abril, esta reitoría
Publicar a corrección do plan de estudos conducente á obtención do título oficial de máster universitario en Enxeñaría de Montes pola Universidade de Santiago de Compostela, pola cal se corrixe o nome dunha especialidade, que pasa a denominarse «Espazos protexidos». O plan quedará estruturado segundo consta no anexo da presente resolución.
Santiago de Compostela, 16 de marzo de 2023
Rama de coñecemento: Enxeñaría e Arquitectura.
Universidades participantes: Universidade de Santiago de Compostela.
Cadro 1. Distribución de créditos ECTS segundo o tipo de materia.
Cadro 2. Materias, créditos e distribución temporal do máster.